VS00055832
Datum: 2015-08-05T02:00:00.000+02:00
datum_sodbe_i_stopnje: 2019-05-29T00:00:00.000Z
podrocje: višina odškodnine za nepremoženjsko škodo
institut: izguba užitka
skupina: poseg v druge pravice osebnosti
fischer: ni določljiva
odskodnina: 20 EUR za dan dopusta
opombe: II Ips 69/2020 - znižanje odškodnine na 20,00 EUR za dan dopusta. Skupno 160,00 EUR za vsakega tožnika za 8 dni dopusta (0,14 povprečne mesečne neto plače)
sodisce: Vrhovno sodišče

## Oškodovanec

**Starostna skupina: ni opredeljeno**

## Škodni dogodek

Tožnika sta sklenila pogodbo o organiziranju 8-dnevnega potovanja na Palmo de Mallorca od 5. 8. 2015 do 12. 8. 2015. V ceno 1.619,00 EUR je bil vključen letalski prevoz, prevoz do hotela in nazaj na letališče, namestitev v dvoposteljni sobi s pogledom na morje, klimo, balkonom, polepnzion v hotelu.

Šlo je za prvi daljši dopust tožnikov po sedmih letih.

Ob prihodu v hotel jima soba ni bila na voljo, med 16:00 in in 22:00 uro sta opravila več telefonskih reklamacij in čakala na sobo; v nadomestni hotel sta bila nastanjena šele v poznih večernih urah; ostala sta brez dogovorjene večerje; soba v nadomestnem hotelu ni imela pogleda na morje, niti ni bila obrnjena na morsko stran; naslednji dan sta morala sobo v nadomestnem hotelu zapustiti že ob 9:00 uri, ostala sta brez zajtrka; sobo sta ob 13:00 uri dobila v depandansi hotela; v tej ni delovala klima, ni imela pogleda na morje, ni bila obrnjena na morsko stran; v njej sta preživela drugo in tretjo noč. Nato sta se preselila v drugo sobo, ki prav tako ni imela ogleda na morje, ni bila obrnjena na morsko stran; bila je majhna, z neustreznim balkonom (niša z obokom); bila je neposredno nad dostavno potjo in kontejnerji za smeti, zaradi česar sta ponoči slišala hrup smetarskih vozil.

Tožnikoma dopust ni prinesel pričakovane sprostitve in užitka, pač pa je zanju pomenil negativno izkušnjo, razočaranje ter stres.

---

Obligacijski zakonik (2001) - OZ člen 179